…. sz. napirend

Előterjesztve:

Költségvetési Bizottsághoz,

Pénzügyi és Vagyonnyilatkozatokat

Ellenőrző Bizottsághoz

# E L Ő T E R J E S Z T É S

**a Képviselő-testület 2020. június 25-i ülésére**

**Tárgy: Javaslat a Budapest Főváros II. Kerületi Önkormányzat 2019. évi maradványának felosztására és a 2020. évi költségvetésről szóló 3/2020. (II. 28.) rendelet módosítására**

**Készítette: Annus Béláné**

költségvetési és számviteli

osztályvezető

**Egyeztetve: dr. Szalai Tibor**

jegyző

**Egyeztetve: Dr. Varga Előd Bendegúz**

alpolgármester

…………………………………

dr. Murai Renáta

jegyzői igazgató

**A napirend tárgyalása**

**zárt ülést nem igényel.**

**Tisztelt Képviselő-testület!**

Az államháztartásról szóló 2011. évi CXCV. törvény 86. §-ában és az államháztartásról szóló törvény végrehajtásáról szóló 368/2011.(XII. 31.) Kormányrendelet 155. §-ában foglaltak alapján, előterjesztésünk I. részében javaslatot teszünk az Önkormányzat 2019. évi maradvány felosztására és a tárgyévi költségvetésbe történő beemelésére. Az előterjesztésünk II. részében az átruházott hatáskörben hozott döntések alapján elvégzett előirányzat módosítások és átcsoportosítások költségvetési rendeleten történő átvezetését kezdeményezzük.

**I. Rendeletmódosítási javaslatok a maradvány felosztására**

Az elmúlt évi gazdálkodásról szóló beszámolóban önkormányzati szinten a 2019. év maradványa 9 336 551 E Ft összegben került megállapításra. Ebből az önkormányzati költségvetési szervhez nem tartozó feladatokon képződött maradvány 8 723 899 E Ft, a Polgármester Hivatalnál 372 765 E Ft, az intézményi hálózatban 239 887 E Ft.

A 2020. évi eredeti költségvetésében 3 478 925 E Ft összegű maradvány igénybe vétele már megtörtént, így a jelenlegi felosztásnál ezt is figyelembe vettük.

A még rendelkezésre álló maradvány felosztására a következők szerint teszünk javaslatot:

Ezer Ft

|  |  |  |  |  |
| --- | --- | --- | --- | --- |
| Kiemelt előirányzat | Önkormányzat feladatai | Polgármesteri Hivatal | Gazdasági szervezettel nem rendelkező intézmények | Egészségügyi Szolgálat |
| Személyi juttatások | 18 005 | 93 829 | 17 313 |  |
| Járulékok | 3 471 | 28 148 | 2 649 |  |
| Dologi kiadások | 1 165 678 | 137 821 | 22 895 | 160 765 |
| Ellátottak pénzbeli juttatásai | 70 011 |  |  |  |
| Elvonások, befizetések |  |  | 26 631 |  |
| Egyéb működési c. támog. áht-n kívülre | 161 150 |  |  |  |
| Egyéb felhalmozási c. támog. áht-n kívülre | 437 494 |  |  |  |
| Beruházások | 3 763 046 | 104 692 | 28 921 | 10 248 |
| Felújítások | 392 175 | 8 275 | 1 175 | 2 858 |
| Tartalékok | 2 679 301 |  |  |  |
| Eredeti költségvetésben beemelt | -3 478 925 |  |  |  |
| Összesen: | 5 211 406 | 372 765 | 99 584 | 173 871 |

A maradványok felhasználásánál figyelembe vettük, hogy 33 568 E Ft önkormányzati feladaton megképződött összeg az intézményi hálózatban kerül felhasználásra. Ennek oka, hogy 2019-ben olyan le nem utalt támogatások keletkeztek, melyek felhasználására az intézmények kötelezettséget vállaltak, illetve jogos kiadási szükségletként jelentkeznek.

A személyi juttatások és azok járulékainak önkormányzati szinten összesen 163 415 E Ft beemelésére teszünk javaslatot, melyből a feladattal terhelt maradványok biztosítása miatt 103 382 E Ft szükséges. A további igények a humán ágazat jutalmazására és többletfeladatok elvégzéséhez szükséges céljutalmak és megbízási díjak kifizetésére szolgálnának. Továbbá a Képviselő-testület 33/2020 (II.27.) határozatában kötelezettséget vállalt 5 fő közterület - felügyeleti létszámbővítésre, melyhez a pénzügyi forrás biztosítására a szabad maradványt jelölte meg. Ennek személyi juttatás és járulék vonzata is beszámításra került.

A dologi kiadások teljesítésére összesen 1 487 159 E Ft felhasználására teszünk javaslatot, amiből 939 095 E Ft összeget minősítettünk feladattal terheltnek. Az eredeti költségvetésben 351 403 E Ft került előirányzatosításra. A fennmaradó 196 661 E Ft felhasználását parkok, zöldfelületek fenntartására, fapótlásra, kátyúzásra, és egyéb üzemeltetési feladatok ellátására javasoljuk.

Az egyéb működési célú támogatási kiadások jogcímen 161 150 E Ft összegből az eredeti költségvetésben 160 000 E Ft már beemelésre került, a fennmaradó részből 1 000 E Ft "Csináld Magad Társadalom" pályázat meghirdetésére adna fedezetet, 150 E Ft pedig feladattal terhelt.

Az egyéb felhalmozási célú támogatásokként az eredeti költségvetésben már szerepelt 156 609 E Ft, a további 280 885 E Ft kötelezettségvállalással terhelt.

Felújítási feladatokhoz kapcsolódóan önkormányzati szinten összesen 404 483 E Ft összegű kiadás jóváhagyására teszünk javaslatot, melyből 76 200 E Ft az eredeti költségvetésben már szerepelt. Kötelezettségvállalással terhelt 184 012 E Ft. További igényként, szabad maradvány terhére 144 271 E Ft beemelésére teszünk javaslatot, amely a Vérhalom téri sportpálya futókörének felújítására, csapadékvíz elvezetők, valamint a szociális bérlakások felújítására szolgálna.

Beruházási feladatokra az eredeti költségvetésben 2 228 713 E Ft került megítélésre. További 1 678 194 E Ft beemelésére teszünk javaslatot önkormányzati szinten összesen, melyből kötelezettséggel terhelt 736 315 E Ft. A fennmaradó 941 879 E Ft felhasználása a következők szerint teszünk javaslatot: számítástechnikai eszközök, szerverlicencek és számítástechnikai programok beszerzésére 29 595 E Ft, Csatárka- Csalit u. közösségi tér kialakítására 381 000 E Ft, kutyafuttató építésre 19 050 E Ft, Nagy Lajos tér rendezésére 31 750 E Ft, műszaki előkészítésre 104 809 E Ft, körforgalmak, hidak és földutak beruházásaira 11 312 E Ft, vízvezeték hosszabbításra 13 716 E Ft, közösségi liget kialakításra 277 772 E Ft, közmű fejlesztésre és épület bontásra 72 875 E Ft.

A 2020. évben kialakult járványügyi helyzet miatt szükségessé vált a tartalékok képzésének strukturális megváltoztatása. Ennek kapcsán javaslatot teszünk 3 000 E Ft általános, 1 260 000 E Ft működési és 910 301 E Ft felhalmozási tartalék képzésére. A várható működési bevételek kiesése miatt szükségessé vált 760 000 E Ft elkülönítése a bevételkiesés kompenzálására, továbbá 50 000 E Ft Korona vírus elleni védekezés tartalékára, melyek a működési tartalékok között szerepelnek.

Az eredeti költségvetés tervezésekor már 506 000 E Ft maradvány előirányzatosítása megtörtént. Ezzel együtt összesen a maradvány terhére 2 679 301 E Ft tartalék képzés történt.

**II. részében az átruházott hatáskörben hozott döntések alapján elvégzett előirányzat módosítások és átcsoportosítások miatti rendeletmódosítási javaslat**

Az államháztartásról szóló 2011. évi CXCV. törvény 34. §-ában és az államháztartásról szóló törvény végrehajtásáról szóló 368/2011.(XII. 31.) Kormányrendelet 42. §-ában foglaltak alapján előterjesztésünkben javaslatot teszünk a 2020. április 30-ig végrehajtott saját- és átruházott hatáskörű előirányzat átcsoportosítások és módosítások költségvetési rendeleten történő átvezetésére.

E rendeletmódosítási javaslatban foglalt előirányzat változtatások körébe tartoznak

- az Önkormányzati feladatok vonatkozásában a

* Képviselő-testület döntésinek végrehajtásából adódó előirányzat átcsoportosítások,
* Képviselő-testület által átruházott hatáskörben hozott átcsoportosítások,
* saját hatáskörű előirányzat változtatások,

- a Polgármesteri Hivatal vonatkozásában a

* felügyeleti szerv hatáskörébe tartozó módosítások,
* saját hatáskörű előirányzat változtatások,
* az intézményeket érintően az adott időszakban végrehajtott felügyeleti szervi hatáskörébe tartozó előirányzat módosítások.

**Előirányzat módosítások részletezése**

A fentiek szerinti előirányzat módosítások hatásaként az önkormányzat 2020. évi érvényes költségvetésének bevételi és kiadási főösszege egyenlegében 79 806 E Ft-tal növekedett. A maradvány beemelésével együtt az előirányzat módosítások összege összesen 5 937 432 E Ft.

A költségvetési bevételi főösszeg 79 806 E Ft összegű növekedéséből 78 636 E Ft összegű módosítás az Önkormányzatnál, 1 170 E Ft az intézményeknél keletkezett. A Polgármesteri Hivatalnál nem történt változás.

Az önkormányzati bevételi növekedésének alakulása:

bérkompenzáció, pótlékok, ellátások, póttámogatási bevételek 41 352 E Ft

fel nem használt támogatások visszautalásából származó bevételek 1 779 E Ft

továbbszámlázott szolgáltatások megtérülése 29 506 E Ft

át nem vett támogatások visszavétele 181 E Ft

kártérítés 118 E Ft

várakozóhely megváltás 4 826 E Ft

adomány COVID 19 védekezésre 874 E Ft

összesen: 78 636 E Ft

A gazdasági szervezettel nem rendelkező intézmények esetében az 1 170 E Ft növekedés egyéb működési támogatásokból származik.

Az intézmények bevételeit felügyeleti szervi támogatás egészíti ki. Egyrészt a fentiekben bemutatott, az önkormányzatnál realizálódott 78 636 E Ft bevétel másrészt 6 475 E Ft egyéb önkormányzati forrásból származó felügyeleti szervi támogatás. (Összesen 86 281 E Ft)

A költségvetési kiadási főösszeg növekedése a következők szerint alakul:

Önkormányzat bevételének a teljes összeg felügyeleti szervi támogatásban jelenik meg 78 636 E Ft összegben, mint finanszírozási kiadás.

Polgármesteri Hivatal 10 042 E Ft

Intézmények 71 977 E Ft

Egészségügyi Szolgálat 4 262 E Ft

Összesen: 86 281 E Ft

A kiadási növekedés a Polgármesteri Hivatalnál a beruházások 4 772 E Ft, és egyéb működési kiadások 7 655 E Ft növeléséből, valamint a személyi juttatások és járulékok 2 385 E Ft csökkenéséből keletkezik.

A gazdasági szervezettel nem rendelkező intézményeknél a beruházási kiadások 4 485 E Ft-os, a dologi kiadások 71 520 E Ft-os növekedése mellett, a személyi juttatások és járulékok előirányzata 4 028 E Ft-tal csökken.

Az Egészségügyi Szolgálat kiadásainak változása a beruházási és felújítási kiadások 12 374 E Ft, valamint a személyi juttatások és járulékok 7 232 E Ft összegű növeléséből és a dologi kiadások 15 344 E Ft-os csökkentéséből adódik.

A fenti módosítások jogcímenkénti részletezését önkormányzati szinten a bevételeket érintően az 1. kiadásokat a 2. számú melléklet tartalmazza. A polgármesteri hivatal bevételeit a 3. kiadásait a 4. számú mellékletben mutatjuk be. A gazdasági szervezettel nem rendelkező intézmények és az Egészségügyi Szolgálat tekintetében a bevételeket a 4. a kiadásokat az 5. számú melléklet tartalmazza.

Kérjük a Tisztelt Képviselő-testületet az előterjesztés megtárgyalására és az előirányzat változások figyelembevételével elkészített rendeletmódosítási javaslatnak megfelelően a rendelet megalkotására.

## Budapest, 2020. június 18.

Őrsi Gergely

polgármester

**A …... oldalon kezdődő rendelet elfogadása minősített többségű szavazást igényel.**

Budapest Főváros II. Kerületi Önkormányzat Képviselő-testületének  
 /2020. (…….) önkormányzati rendelete az Önkormányzat 2020. évi költségvetéséről szóló

3/2020.(II. 28.) önkormányzati rendelet módosításáról

|  |  |
| --- | --- |
| Jelenlegi szabályozás | Javasolt módosítás |
| 1. §  (1) A Budapest Főváros II. Kerületi Önkormányzat Képviselő-testülete (a továbbiakban: Képviselő-testület) a Budapest Főváros II. Kerületi Önkormányzat (a továbbiakban: Önkormányzat) 2020. évi költségvetésének  költségvetési bevételi főösszegét 20 019 689 ezer forintban  költségvetési kiadási főösszegét 23 397 629 ezer forintban  költségvetési egyenlegének összegét -3 377 940 ezer forintban  finanszírozási kiadásának összegét 100 985 ezer forintban  állapítja meg.  A 2020. évre tervezett költségvetési hiány és a finanszírozási kiadás összegét a Képviselő-testület 3 478 925 E Ft összegű maradvány igénybevételével finanszírozza. 2. § (1) Az 1. § (1) bekezdésében jóváhagyott kiadásokból 2020. évben  I. Általános tartalék 158 000 ezer forint,  II. Céltartalékok 1 166 295 ezer forint,  a) működési céltartalék 85 500  ezer forint,  b) felhalmozási céltartalék 1 080 795 ezer forint.  **7. §**   1. Az (1) bekezdésben meghatározott egyedi értékhatárt el nem érő felhasználások vonatkozásában a Polgármesternek önálló jogot biztosít az alábbi források tekintetében: 2. I./1.     „Polgármesteri keret”, 3. I./2.     „Alpolgármesterek kerete”, 4. I./3.     „Pályázatokkal kapcsolatos feladatok”, 5. I./4.     „Testvérvárosi kapcsolatok”, 6. I./5.     „Klímaalap tartalék”, 7. II./a/2.  „Működési tartalék”, 8. II./a/3.  „Központi karbantartási keret (intézményi hálózathoz)”, 9. II/a/5.   „Informatikai NEM AKTÍVÁLHATÓ fejlesztések tartaléka” 10. II/a/6.     „Helytörténeti gyűjtemény kialakítására elkülönített tartalék” 11. II./a/7.    „Állat- és természetvédelmi célú elkülönített tartalék” 12. II./b/1.  „Havaria keret”, 13. II./b/2.  „Társasházak felújítása”, 14. II./b/3.  „Társasházak felújítása-önkormányzati tulajdon után”, 15. II./b/4.  „Fejlesztések előkészítése”, 16. II./b/5.  „Fejlesztések”, 17. II./b/8.  „Informatikai fejlesztések tartaléka” 18. II./b/12. „Bérlakás állománybővítés előkészítése” 19. II/b/13. „Műemléki illetve egyedi helyi védett ingatlanok felújítása keret”.   **11. §**  **(1)**  b) a Közoktatási, Közművelődési, Sport, Egészségügyi, Szociális és Lakásügyi Bizottság rendelkezik felhasználási jogkörrel az e rendelet 9. számú táblájában szereplő alábbi jogcímek tekintetében:   * + - „Oktatásfejlesztési Keret”,     - „Közművelődési Keret”,     - „Sport- és Tömegsport Keret”,     - „Kapcsolattartás a határon túli magyar iskolákkal Keret”,     - „Életvitel stratégia”,     - „Bursa Hungarica: felsőoktatásban tanulók ösztöndíja”,     - „Nem önkormányzati oktatási intézmények támogatása”,     - „Szociálpolitikai Keret”,     - „Civitan Help Club működési támogatása”     - „Színházak működési támogatása” | **1. §**  Az **R** 1. § (1) bekezdése az alábbiak szerint módosul:  (1) A Budapest Főváros II. Kerületi Önkormányzat Képviselő-testülete (a továbbiakban: Képviselő-testület) a Budapest Főváros II. Kerületi Önkormányzat (a továbbiakban: Önkormányzat) 2020. évi költségvetésének  költségvetési bevételi főösszegét **20 099 495 ezer forintban**  költségvetési kiadási főösszegét **29 335 061 ezer forintban**  költségvetési egyenlegének összegét  **-9 235 566 ezer forintban**  finanszírozási kiadásának összegét **100 985 ezer forintban**  állapítja meg.  A 2020. évre tervezett költségvetési hiány és a finanszírozási kiadás összegét a Képviselő-testület 9 336 551 E Ft összegű maradvány igénybevételével finanszírozza.  **2. §**  Az **R** 2. § (1) bekezdése az alábbiak szerint módosul:  (1) Az 1. § (1) bekezdésében jóváhagyott kiadásokból 2019. évben  **I. Általános tartalék 54 469 ezer forint**,  **II. Céltartalékok 3 223 240 ezer forint,**  **a) működési céltartalék 1 308 569 ezer forint,**  **b) felhalmozási céltartalék 1 914 671 ezer forint.**  **3. §**  A R.7.§ (3) bekezdése az alábbiak szerint módosul:  „(3) Az (1) bekezdésben meghatározott egyedi értékhatárt el nem érő felhasználások vonatkozásában a Polgármesternek önálló jogot biztosít az alábbi források tekintetében:  1. I./1.     „Polgármesteri keret”,  2. I./2.     „Alpolgármesterek kerete”,   1. I./3.     „Pályázatokkal kapcsolatos feladatok”, 2. I./4.     „Testvérvárosi kapcsolatok”, 3. I./5.     „Klímaalap tartalék”, 4. II./a/2.  „Működési tartalék”, 5. II./a/3.  „Központi karbantartási keret (intézményi hálózathoz)”, 6. II/a/5.   „Informatikai NEM AKTÍVÁLHATÓ fejlesztések tartaléka” 7. II/a/6.     „Helytörténeti gyűjtemény kialakítására elkülönített tartalék” 8. II./a/7.    „Állat- és természetvédelmi célú elkülönített tartalék” 9. II./a/8. „Korona vírus elleni védekezés tartaléka” 10. II./b/1.  „Havaria keret”, 11. II./b/2.  „Társasházak felújítása”, 12. II./b/3.  „Társasházak felújítása-önkormányzati tulajdon után”, 13. II./b/4.  „Fejlesztések előkészítése”, 14. II./b/5.  „Fejlesztések”, 15. II./b/8.  „Informatikai fejlesztések tartaléka” 16. II./b/12. „Bérlakás állománybővítés előkészítése” 17. II/b/13. „Műemléki illetve egyedi helyi védett ingatlanok felújítása keret”. ”   **4.§**  A R. 11.§ (1) bekezdés b) pontja az alábbiak szerint módosul:  „b) a Közoktatási, Közművelődési, Sport, Egészségügyi, Szociális és Lakásügyi Bizottság rendelkezik felhasználási jogkörrel az e rendelet 9. számú táblájában szereplő alábbi jogcímek tekintetében:   * + - „Oktatásfejlesztési Keret”,     - „Közművelődési Keret”,     - „Sport- és Tömegsport Keret”,     - „Kapcsolattartás a határon túli magyar iskolákkal Keret”,     - „Életvitel stratégia”,     - „Bursa Hungarica: felsőoktatásban tanulók ösztöndíja”,     - „Nem önkormányzati oktatási intézmények támogatása”,     - „Szociálpolitikai Keret”,     - „Civitan Help Club működési támogatása”     - „Színházak működési támogatása”     - "Csináld Magad Társadalom" pályázat”   **5. §**  Az R. mellékletét képező 1-17. sz. táblák helyébe e rendelet 1-17. sz. táblái lépnek.  **6. §**  E rendelet a kihirdetését követő napon lép hatályba. |
|  |  |

Budapest Főváros II. Kerületi Önkormányzat Képviselő-testületének  
…/2020. (…. ...) önkormányzati rendelete az Önkormányzat 2020. évi költségvetéséről szóló 3/2020.(II. 28.) önkormányzati rendelet módosításáról

Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében, 32. cikk (1) bekezdés f) pontjában, valamint az államháztartásról szóló 2011. évi CXCV. törvény 34. § (1) bekezdésében kapott felhatalmazás alapján az alábbiak szerint módosítja Budapest Főváros II. Kerületi Önkormányzat 2020. évi költségvetéséről szóló 3/2020. (II. 28.) önkormányzati rendeletét (továbbiakban: **R**).

**1. §**

Az **R** 1. § (1) bekezdése az alábbiak szerint módosul:

„(1) A Budapest Főváros II. Kerületi Önkormányzat Képviselő-testülete (a továbbiakban: Képviselő-testület) a Budapest Főváros II. Kerületi Önkormányzat (a továbbiakban: Önkormányzat) 2020. évi költségvetésének

költségvetési bevételi főösszegét 20 099 495 ezer forintban

költségvetési kiadási főösszegét 29 335 061 ezer forintban

költségvetési egyenlegének összegét  -9 235 566 ezer forintban

finanszírozási kiadásának összegét      100 985 ezer forintban

állapítja meg.

A 2020. évre tervezett költségvetési hiány és a finanszírozási kiadás összegét a Képviselő-testület 9 336 551 eFt összegű maradvány igénybevételével finanszírozza.”

**2. §**

Az **R** 2. § (1) bekezdése az alábbiak szerint módosul:

„Az 1. § (1) bekezdésében jóváhagyott kiadásokból 2020. évben

I. Általános tartalék 54 469 ezer forint,

II. Céltartalékok 3 223 240 ezer forint,

a) működési céltartalék 1 308 569 ezer forint,

b) felhalmozási céltartalék 1 914 671 ezer forint.”

**3. §**

A R.7.§ (3) bekezdése az alábbiak szerint módosul:

„(3) Az (1) bekezdésben meghatározott egyedi értékhatárt el nem érő felhasználások vonatkozásában a Polgármesternek önálló jogot biztosít az alábbi források tekintetében:

1. I./1.     „Polgármesteri keret”,

2. I./2.     „Alpolgármesterek kerete”,

1. I./3.     „Pályázatokkal kapcsolatos feladatok”,
2. I./4.     „Testvérvárosi kapcsolatok”,
3. I./5.     „Klímaalap tartalék”,
4. II./a/2.  „Működési tartalék”,
5. II./a/3.  „Központi karbantartási keret (intézményi hálózathoz)”,
6. II/a/5.   „Informatikai NEM AKTÍVÁLHATÓ fejlesztések tartaléka”
7. II/a/6.     „Helytörténeti gyűjtemény kialakítására elkülönített tartalék”
8. II./a/7.    „Állat- és természetvédelmi célú elkülönített tartalék”
9. II./a/8. „Korona vírus elleni védekezés tartaléka”
10. II./b/1.  „Havaria keret”,
11. II./b/2.  „Társasházak felújítása”,
12. II./b/3.  „Társasházak felújítása-önkormányzati tulajdon után”,
13. II./b/4.  „Fejlesztések előkészítése”,
14. II./b/5.  „Fejlesztések”,
15. II./b/8.  „Informatikai fejlesztések tartaléka”
16. II./b/12. „Bérlakás állománybővítés előkészítése”
17. II/b/13. „Műemléki illetve egyedi helyi védett ingatlanok felújítása keret”. ”

**4.§**

A R. 11.§ (1) bekezdés b) pontja az alábbiak szerint módosul:

„ b) a Közoktatási, Közművelődési, Sport, Egészségügyi, Szociális és Lakásügyi Bizottság rendelkezik felhasználási jogkörrel az e rendelet 9. számú táblájában szereplő alábbi jogcímek tekintetében:

* + - „Oktatásfejlesztési Keret”,
    - „Közművelődési Keret”,
    - „Sport- és Tömegsport Keret”,
    - „Kapcsolattartás a határon túli magyar iskolákkal Keret”,
    - „Életvitel stratégia”,
    - „Bursa Hungarica: felsőoktatásban tanulók ösztöndíja”,
    - „Nem önkormányzati oktatási intézmények támogatása”,
    - „Szociálpolitikai Keret”,
    - „Civitan Help Club működési támogatása”
    - „Színházak működési támogatása”
    - "Csináld Magad Társadalom" pályázat ”

**5. §**

**3.§**

Az **R** mellékletét képező 1-17. sz. táblák helyébe e rendelet 1-17. sz. táblái lépnek.

**6. §**

E rendelet a kihirdetését követő napon lép hatályba.

|  |  |
| --- | --- |
| Őrsi Gergely  Polgármester | dr. Szalai Tibor  jegyző |

**Általános indokolás**

A Budapest Főváros II. Kerületi Önkormányzat 2020. évi költségvetési rendeletének módosítása az államháztartásról szóló 2011. évi CXCV. törvény 34. §-ában kapott felhatalmazás alapján, a 2019. évi maradvány fel nem használt összegének beemelése miatt vált szükségessé.

# Részletes indokolás

1.§ A végrehajtott módosítás következtében kialakult kiadási és bevételi főösszegeket határozza meg.

2.§ Az 1. §-ban jóváhagyott kiadási főösszegből elkülönített tartalékokat mutatja be.

3.§ A rendelet 7.§ (3) bekezdésének módosítását tartalmazza.

4.§ A rendelet 11.§ (1)bekezdés b ) pontjának módosított szövegét tartalmazza.

5.§ Az 1.§-ban jóváhagyott 2020. évi főösszegek bontásait tartalmazza.

6. A rendelet hatályát határozza meg.